“สมหวัง เงินสั่งได้” ผุดแคมเปญ THE HERO ส่งกำลังใจสนับสนุนคนไทยฝ่าวิกฤต “โควิด-19”
"สมหวัง เงินสั่งได้" ผุดแคมเปญ THE HERO ส่งกำลังใจสนับสนุนคนไทยฝ่าวิกฤต "โควิด-19"
25 มิ.ย. 2563

นายศุภชัย บุญสิริ กรรมการผู้จัดการ บริษัท ไฮเวย์ จำกัด กล่าวว่า สมหวังเงินสั่งได้ ตอกย้ำจุดยืนสำคัญที่จะเดินหน้าไปพร้อมกับทุกคน เพื่อต่อเติมฝันไปให้สุดและสมหวังไปด้วยกันในทุกสถานการณ์ โดยเฉพาะในช่วงเวลาที่ยากลำบากในการต่อสู้กับภัยโควิด-19 ที่ทุกภาคส่วนต้องการการสนับสนุนที่รวดเร็ว ไม่ว่าจะเป็นอุปกรณ์ทางการแพทย์ หรือถุงยังชีพต่างๆ ซึ่งที่ผ่านมาสมหวังฯ ก็ได้เข้าไปให้การสนับสนุนสิ่งของจำเป็นเหล่านี้ให้กับหน่วยงานรัฐ รวมถึงแจกจ่ายให้กับประชาชนในชุมชนที่ได้รับความเดือดร้อนในพื้นที่โดยรอบสาขาสมหวังฯ กว่า 300 แห่งทั่วประเทศอย่างรวดเร็วที่สุด
“มาถึงตอนนี้ เราดีใจอย่างมากที่สถานการณ์โควิด-19 ในประเทศไทยดีขึ้นอย่างมากในทุกๆ ด้าน และต่อจากนี้ถือเป็นช่วงเวลาสำคัญที่เราคนไทยทั้งประเทศจะเดินหน้าต่อไป เพื่อร่วมด้วยช่วยกันฟื้นฟูเศรษฐกิจ ดังนั้น ในยามนี้เองเราคิดว่าสิ่งสำคัญที่สุดที่ทุกคนต้องการก็คือ “กำลังใจ” เพื่อเป็นพลังบวกในการก้าวต่อไป โดยเฉพาะผู้ที่เป็นเสาหลักของครอบครัวที่พวกเขาเหล่านี้จะ “ล้มไม่ได้” เพราะนั่นหมายถึงทุกชีวิตในบ้านจะได้รับผลกระทบตามไปด้วย” นายศุภชัย กล่าว
อย่างไรก็ตาม ด้วยเหตุนี้ สมหวังฯ จึงได้เปิดตัว แคมเปญ สมหวังเงินสั่งได้ THE HERO เพื่อร่วมเชิดชูและส่งมอบกำลังใจให้กับบรรดา HERO ผู้นำครอบครัวทั่วประเทศที่ต้องต่อสู้กับสถานการณ์ที่ยากลำบากขณะนี้ได้อย่างต่อเนื่อง โดยโปรเจคนี้จะมีการจัดทำบทเพลงพิเศษ ศรัทธา เวอร์ชั่น THE HERO ขึ้นมา โดยมีคุณโป่ง ปฐมพงศ์ สมบัติพิบูลย์ หรือพี่โป่ง หินเหล็กไฟ เป็นผู้ดูแลงานเพลง และร่วมถ่ายทอดบทเพลงนี้ด้วยตัวเอง ร่วมกับ ศิลปินชั้นนำของเมืองไทยอีกหลายท่าน ได้แก่ ก้อง ห้วยไร่ ,ตั๊กแตน ชลดา,  ครูเต้ย อภิวัฒน์ บุญเอนก และอีกท่านก็คือ เด่นคุณ งามเนตร ในฐานะพรีเซ็นเตอร์ของสมหวังเงินสั่งได้ มาเป็นผู้ถ่ายทอดกำลังใจครั้งสำคัญในครั้งนี้”
สำหรับมิวสิกวิดีโอจะเป็นการถ่ายทอดเรื่องราวของบรรดาผู้นำครอบครัวทั่วประเทศ ที่กำลังมุ่งมั่น อดทน และต่อสู้ในทุกวิถีทาง เพื่อเดินหน้าหารายได้มาจุนเจือครอบครัวที่พวกเขารัก ซึ่งในมิวสิกวิดีโอมีฉากสำคัญที่ส่งความรู้สึกว่าเขาเป็นฮีโร่ที่อยู่ในใจของสมาชิกทุกคนในครอบครัวเสมอ และชาวสมหวังฯ ก็หวังเป็นอย่างยิ่งว่าด้วยความหมายที่ทรงพลังของบทเพลงศรัทธาในเวอร์ชั่นนี้จะสร้างสรรค์พลังบวก และสร้างกำลังใจให้คนไทยทุกคนทุกครอบครัว
“แม้ท่ามกลางเศรษฐกิจแบบนี้จะทำให้ทุกคนพบกับความยากลำบาก แต่ผมอยากฝากไว้ว่า อย่าลืมที่จะหันไปมองทุกคนในครอบครัวของเรา ที่วันนี้เขาอาจต้องการกำลังใจจากเรามากๆ นะครับ ผมและชาวสมหวังเงินสั่งได้ ขอร่วมส่งกำลังใจให้กับชาวไทยและฮีโร่ของทุกครอบครัวทั่วประเทศครับ พวกเราจะเดินหน้าและสมหวังไปด้วยกันเสมอ และอย่าลืมว่าฝันจะเกิดไม่ได้ ถ้าเราไม่ศรัทธาครับ” คุณศุภชัย กล่าว
ทั้งนี้ สามารถติดตามรับชม มิวสิกวีดิโอเพลงศรัทธา (The Hero Version) นี้ได้ที่ช่องทาง YouTube สมหวัง เงินสั่งได้ / Facebook สมหวัง เงินสั่งได้ / Joox / true ID/ Spotify หรือดาวน์โหลดเพลง กด*339194 โทรออก  พร้อมกันตั้งแต่วันนี้เป็นต้นไป
สำหรับผู้ที่ต้องการคำปรึกษาเกี่ยวกับสินเชื่อทะเบียนรถและสินเชื่อรถมอเตอร์ไซค์ สามารถติดต่อได้ที่สาขา “สมหวัง เงินสั่งได้” ทั่วประเทศ หรือสอบถามรายละเอียดเพิ่มเติมได้ที่ Contact Center โทร. 02-1234000, เว็บไซต์ www.somwang.co.th, เฟซบุ๊ก www.facebook.com/somwangfanpage และ Line : @somwang
     